မသိလျှင် မေး၊ မစင်လျှင် ဆေး

မသိလျှင် မေး၊ မစင်လျှင် ဆေး သည် မြန်မာဆိုရိုးစကား ဖြစ်သည်။ အဓိပ္ပာယ် “မသိလျှင် မေး၊ မစင်လျှင် ဆေး” ဆိုသည်မှာ ခန္ဓာကိုယ် မစင်ကြယ်ပါက ဆေးကြောသန့်စင်ရသကဲ့သို့ မသိနားမလည်သော အရာတစ်ခုခု ရှိပါက သိရှိနားလည်အောင် မေးမြန်းရမည်ဟု ဆိုလိုသည်။ ရုပ်ပိုင်းဆိုင်ရာ သန့်ရှင်းမှုနှင့် ဉာဏ်ပိုင်းဆိုင်ရာ အသိပညာတို့၏ အရေးပါမှုကို ဤဆိုရိုးစကားက ဖော်ပြသည်။ မသိနားမလည်ဘဲ နေခြင်းထက် မေးမြန်းခြင်းဖြင့် ဗဟုသုတ တိုးပွားစေနိုင်ကြောင်းကိုလည်း သွယ်ဝိုက်၍ ဆိုလိုသည်။ ကိုးကားချက်များ "မသိသော်မေး၊ မစင်ဆေးဟု၊ ထုံးရေးတန္တု၊ ဆိုမှတ်ပြုသား၊" [၈၄၆] ဟင်္သာ ၃၅။ "မသိသော်မေး၊ ဆေးကားအစင်၊ လူရှင်ဆိုဟူ၊ ပမာမူသား၊" [၉၀၄] ဘုံ ၅၈။ "မသိလျှင် မေး၊ မစင်လျှင် ဆေးဆိုတဲ့အတိုင်း မသိလို့မေးတာပါ။" [၁၂၇၈] တင်မြ၊ ဒု။ ၁၈၄။ ကိုးကား Category:မြန်မာဆိုရိုးစကားများ